钦定古今图书集成/方舆汇编/职方典/第1436卷 > 《采桑化石》彭清
## 钦定古今图书集成/方舆汇编/职方典/第1436卷 > 《采桑化石》彭清

“《朝采桑》，暮采桑，采桑那得盈顷筐。桑芽初萌才似粟，
邻姑把蚕试新浴。侬家蚕早未成眠，邻家已卖新丝
钱。羞将辛苦与人语，妾命自知蚕叶比。”道上何人紫
花骢，掷金携玉言从容。坚持素志不我爱，将身化作
青芙蓉。千秋万载江边立，风雨淋漓如诉泣。我来此
地牧远氓，秉笔修词重叹息。